tomron87/hebrew-wikipedia-sentences-corpus huggingface dataset:
מחלקת התעמלות מכשירים של האגודה כוללת בתוכה מספר ספורטאים מצליחים ובולטים, ביניהם, ניתן לציין את אלכס שטילוב, המתעמל הישראלי המצליח ביותר בכל הזמנים - אלוף אירופה (2013), ופעמיים זכה במדליית ארד באליפות העולם (ב-2009 וב-2011).
כמו כן, באולימפיאדת בייג'ינג (2008) שטילוב היה למתעמל הישראלי הראשון בהיסטוריה שמעפיל לגמר אולימפי ובאולימפיאדת לונדון (2012) סיים במקום שישי.
ארטיום דולגופיאט, אשר זכה במדליית זהב בתרגיל הקרקע באולימפיאדת טוקיו (ההישג הגבוה ביותר למתעמל ישראל אי פעם), גם הוא תוצר מחלקת ההתעמלות של האגודה.
באגודה מתאמן גם אלכסנדר מיאקינין שזכה במדליית הארד בתרגיל המתח באליפות אירופה בהתעמלות מכשירים לגברים שהתקיימה במרסין, טורקיה.
מחלקת אתלטיקה קלה של האגודה נחשבת לאחת המובילות בישראל, המחזיק במספר שיאי ישראל לבוגרים הרב ביותר מבין אגודות האתלטיקה במדינה, וממוקם בדרג הראשון באירופה.
המחלקה פועלת בעיקר במרכז הספורט הלאומי - תל אביב.
מחלקת הרמת משקולות של האגודה הוקמה בשנת 1965 ומובילה את ענף הרמת המשקולות בישראל מבחינה הישגית.
המחלקה נקראת על שמו של דוד ברגר, בוגר המחלקה אשר שנספה בטבח הספורטאים באולימפיאדת מינכן.
בין שורותיה ניתן לציין גם את אנטולי מושיק, מאיר דלויה ואנדריי דניסוב.
מחלקת השחייה של האגודה הייתה מהבולטות והמובילות בענף השחייה בישראל והצמיחה משורותיה אלופים ואלופות רבים (ליתר דיוק 63 אליפויות במשחים השונים במהלך השנים) ושיאני ישראל גם כן.
חלקם אף היו חלק מהמשלחת הישראלית למשחקים האולימפיים.
הבולטים שבשחייני המחלקה היו: יורם כוכבי, אמיר גניאל, אבי כרמל, אייל שטיגמן (גברים) ואירית אפרתי, ענת ישראל, לורין רוזובסקי, שרי מצרי וענת פרקש (נשים).
מחלקת טניס שולחן של האגודה היא מהגדולות והמובילות בענף בישראל, ולזכותה 15 אליפויות מדינה לגברים (עשרה תחת השם "מכבי צפון תל אביב") ואחת לנשים.
מחלקת כדורגל אולמות של המועדון הוקמה בשנת 2010 תחת השם מכבי נחלת יצחק תל אביב ובשנת 2012 זכתה באליפות המדינה לראשונה בתולדותיה.
בשנת 2016 הוקמה מחלקת כדורגל אולמות נוספת תחת השם מכבי תל אביב, ובאותה העונה זכתה המחלקה באליפות המדינה, והשתתפה במוקדמות אליפות אירופה, אך לאחרי הדחתה התפרקה, והמחלקה של נחלת יצחק נשארה כמחלקה הראשית.
הקבוצה מארחת את משחקיה הביתיים באולם התיכונט.
מחלקת הטניס של האגודה הייתה מהמובילות בענף.
קבוצת הגברים זכתה בעשר אליפויות מדינה וקבוצת הנשים ב-3.
מחלקת הטריאתלון של האגודה היא מהמובילות בענף.
המחלקה היא חלק משיתוף פעולה עם מועדון TRIMORE, המוביל בארץ ובעל הישגים רבים באליפויות הארץ של ספורטאיו, וכן הישגים קבוצתיים בתחרויות ה-MIXED RELAY השונות, כולל זכייה 5 פעמים באליפות הארץ לעלית.
בין הספורטאים שמייצגים את המחלקה ניתן למנות את שחר שגיב, שייצג את ישראל במשחקים האולימפיים בטוקיו וסיים במקום ה-20, וייצג את ישראל גם באולימפיאדת פריז 2024, וכן את איתמר לבנון, אלוף ישראל לשנת 2023.
שם המתקן ענף שנת הקמה תכולה אצטדיון בלומפילד כדורגל 1962 29,400 היכל מנורה מבטחים כדורסל 1963 10,383 אולם הספורט הדר יוסף כדורעף, התעמלות מכשירים, התעמלות אומנותית, כדורסל (אימונים ונוער) 1995 1,400 אולם התיכונט כדוריד וכדורגל אולמות 2013 1,000 מרכז האתלטיקה הלאומי אתלטיקה קלה, הרמת משקולות, ג'ודו, קרוספיט 1982 6,000
סמל המועדון מורכב מאותיות המילה "מכבי" בתוך מגן דוד והוא מהווה חלק משמעותי בכל סמלי המחלקות.
בתחילת עונת 1989/90 שונה סמלה של מחלקת הכדורגל לגלגול מוקדם יותר של סמלה הנוכחי ונפרדה מסמלה המסורתי של האגודה.
במרוצת השנים נוסף לסמל שם המועדון באנגלית ואף חמישה סמלי כוכב, אחד בעבור כל חמישה תוארי אליפויות שזכתה הקבוצה.
קבוצת הכדורסל החליפה את סמל האגודה הוותיק במהלך עונת 1992 לטובת סמלה הנוכחי, בו מצוינת שנת ההקמה של מחלקת הכדורסל (1932).
מחלקת הכדוריד שינתה אף היא את סמלה במהלך העשור הראשון של המאה ה-21, אך סמלה הוותיק של האגודה עדיין מופיע על מדיה של הקבוצה, על אף שאינו סמלה הרשמי.
צבעי המועדון הם צהוב וכחול.
מאוחר יותר הצבע הלבן שהיה משני חזר למועדון בתור הצבע השלישוני.
מכבי תל אביב הוא אחד מהמועדונים האהודים והפופולריים בישראל.
במהלך מספר סקרים, נבחר מועדון הכדורגל כמועדון האהוד ביותר בישראל, ואף המועדון היה הראשון שחצה את רף 10,000 המינויים בכדורגל הישראלי.
במהלך העשור הראשון של המאה ה-21, נוצר קשר בין אנשי האגודה לארגוני אוהדים של קבוצת הכדורגל וכך נוצר בסיס אהדה מאורגן לקבוצת הכדורעף, בתחילה, ולאחר מכן גם לקבוצת הכדוריד.
שיא התמיכה בקבוצות שאינן הכדורגל או הכדורסל, הגיע במהלך סדרת גמר של ליגת העל בכדורעף ב-2008, כאשר לראשונה אוהדי הקבוצה מילאו את אולם הדר יוסף עד לאפס מקום.
מכבי תל אביב בתרבות הישראלית
למכבי תל אביב מספר רב של אוהדים מפורסמים בישראל, שאף חלקם פוקדים את משחקי הקבוצה באופן שוטף.
בין הבולטים שבהם ניתן למצוא את: דן מרגלית, צחי הנגבי, יובל בנאי, שלמה ארצי, ספי ריבלין, יאיר לפיד, זאב נחמה, אריק זאבי, דידי הררי, מוקי, רמי קליינשטיין, אושרי כהן, טוביה צפיר ועוד.
אחד השירים המוכרים הוא "שיר המנון למכבי תל אביב" אשר נכתב על ידי אילן גולדהירש והולחן ובוצע על ידי ג'קי אלקיים.
השיר נכתב בשנת 1976 כשיר הלל לקבוצת הכדורגל במהלך העונה שהסתיימה בזכייתה ב"דאבל", ולאחר זכייתה ההיסטורית של קבוצת הכדורסל בגביע אירופה הוקלט מחדש עם מילים מותאמות.
השיר כולל בתוכו התאמות במילים שונות כך שיוכל להתאים גם לקבוצת הכדורסל וגם לקבוצת הכדורגל.
פזמונו של השיר הוא מהמוכרים בספורט הישראלי ומזוהה מאוד עם המועדון:
ארגון האוהדים של קבוצת הכדורגל נקרא "מכבי פנאטיקס" והוא הוקם בסוף שנת 2012 על בסיס אנשי ארגון "השחקן ה-12" שפעל בשנים 2000–2012 וארגונים קטנים אחרים שפעלו בשער 11 באצטדיון בלומפילד.
לאחר עונת 2012/2013, אוחד אל תוך הארגון גם ארגון "אולטראס מכבי 96", אשר פעל משנת 1996 עד לאיחוד עם ארגון "מכבי פנאטיקס" בשנת 2013. לקבוצת הכדורסל שני ארגונים פעילים - "The GATE" ו"אולטראס מכבי 96" אשר פועלים בשער 11 בהיכל מנורה מבטחים.
הארגון "The GATE" הוקם בשנת 2017, כתוצאה מאיחוד הארגונים "GATE 11" ו-"GATE 7".
אוהדי האגודה משלל מועדוניה הקימו את עמותת "אחים לסמל", ארגון שעיקרו תרומה לקהילה על ידי התנדבויות בבתי חולים ובתי אבות, איסוף תרומות ומוצרי מזון למען נזקקים, סעודות חג ציבוריות למען נזקקים, מיזם עזרה לתלמידים בשיעורי הבית ולמידה למבחנים בנושאים שונים.
העמותה נאבקת בספסרות בכרטיסי משחק.
העמותה מתיימרת לדבר בשם כלל קהילת אוהדי הקבוצה בעיקר ברשתות החברתיות ובאמצעי התקשורת וגם נלחמת בענישות כוללניות של אוהדים ואף משתדלת ככל שיכולה לסייע לכל אוהד בצרכיו וביעדיו הקשורים למועדון, בנוסף העמותה יוזמת קמפיינים לשיפור תדמיתה של קהילת אוהדי מכבי.
מכבי רעננה היא אגודת כדורסל צעירה, המטפחת שחקנים בני 6 עד 18 המשחקים בכל הליגות הצעירות של איגוד הכדורסל בישראל.
האגודה אמנם לא זוכה בתארים רבים אך נחשבת לאחת האגודות המוצלחות בארץ.
מכבי רעננה היא בין האגודות היחידות המשלבות אימוני אתלטיקה באימון שחקניה.
האגודה שולחת נציגים רבים לנבחרות הצעירות, ונכון לעונת 2004-2005, היו לה נציגים בכל אחת מהן.
האגודה בעלת לפחות קבוצה אחת בכל ליגה של איגוד הכדורסל ובפרט בליגת הנוער "הליגה הלאומית", בניהולו של רון נווה (מאמן העל באגודה), שהגיעה בעונת 2004-2005 לחצי גמר הפלייאוף.
מרכזי הספורט של האגודה נמצאים ברעננה עצמה והם: היכל הספורט העירוני (1800 מושבים), מרכז קהילתי לב הפארק (300 מושבים), אולם השרון (550 מושבים), בית ספר דקל (100 מושבים), בה"ס רימון (100 מושבים), היכל אביב (800 מושבים) (מתחם השייך לספורט לבנות).
מרכז ההנהלה נמצא בסמוך לאצטדיון האתלטיקה העירוני (בחטיבת השרון).
מכבי תל אביב הוא מועדון כדורסל ישראלי מהעיר תל אביב שנוסד בשנת 1932, זהו מועדון הכדורסל המוביל והמעוטר ביותר בתולדות הכדורסל בישראל ואחד מהידועים והמובילים ביותר באירופה בכל הזמנים.
הקבוצה זכתה 57 פעמים באליפות ליגת העל הישראלית (שיא אליפויות), 46 פעמים בגביע המדינה (שיא זכיות), 11 פעמים בגביע הליגה, 6 פעמים בגביע היורוליג, פעם אחת באליפות הליגה האדריאטית וכן פעם אחת בגביע הבין-יבשתי ומחזיקה בשיא התארים לקבוצת כדורסל בישראל בכל הזמנים.
מכבי תל אביב היא הקבוצה היחידה בישראל ששיחקה בליגה הראשונה בכל עונותיה ומעולם לא ירדה לליגה השנייה.
קבוצת הכדורסל של מכבי תל אביב נוסדה בשנת 1932.
בשנים שלפני קום המדינה, הרבתה מכבי תל אביב לקיים משחקים מחוץ לארץ ישראל ואף שיחקה נגד קבוצות ממצרים ומלבנון.
בשנות ה-50 זכתה מכבי תל אביב בחמש אליפויות הראשונות של הליגה וב-3 גביעי מדינה.
משחקי ליגת הכדורסל הישראלית החלו בשנת 1954 ומכבי תל אביב הייתה לאלופת המדינה הראשונה.
בשנים אלו שיחקו בה כמה משחקני הכדורסל המפורסמים ביותר של התקופה, דוגמת יהושע רוזין ותנחום כהן-מינץ.
בשנים הראשונות של הליגה עוד לא הייתה מכבי האלופה הבלעדית, כשהיריבה העירונית הפועל תל אביב זוכה בהישגים נאים; אך עם זאת מכבי תל אביב הייתה הקבוצה הישראלית הראשונה שלקחה חלק במשחקי גביע אירופה לאלופות בשנת 1958.
בשנות ה-60 זכתה מכבי תל אביב ב-5 אליפויות ישראל וב-5 גביעי מדינה.
בשנת 1964 עזבה מכבי את מגרש מכבי אשר היה ממוקם ברחוב המכבי שבמרכז העיר, ועברה לשחק במגרש יד אליהו שהפך לימים לאולמה ולסמלה הבלתי מעורער.
ב-1963 הצטרף אברהם הופמן לאחר משא ומתן ארוך.
תנחום כהן-מינץ היה הישראלי הראשון שכובד על ידי נבחרת אירופה.
ב-1964 הוא הוזמן לשחק נגד ריאל מדריד, וב-1975 ערכה נבחרת אירופה משחק ביד אליהו לרגל פרישתו.
ב-1966 טל ברודי, יהודי-אמריקאי, שנבחר במקום ה-12 בדראפט ה-NBA של שנת 1965 הצטרף לקבוצה.
בתחילה, שקל ברודי להצטרף לקבוצה לעונה אחת בלבד.
רלף קליין, שהיה בכיר המאמנים אז, טען שהצטרפותו של ברודי גרמה לשינוי גישה משמעותי בתפיסת הכדורסל בישראל שהפך מקצועני יותר.
שנה לאחר הצטרפותו למכבי, הכפילה הקבוצה את אימוניה בכל שבוע.
עקב זריזות ומהירות המשחק של ברודי, סגנון המשחק, שעד הגעתו היה איטי יותר, התבסס יותר על משחק ריצה.
ב-1967, נבחר לאיש הספורט של השנה בישראל.
בשנת 1967 זכתה מכבי להצלחה אירופית משמעותית ראשונה כשהעפילה לשלב הגמר בגביע אירופה למחזיקות, כאשר בשלב רבע הגמר מתרחש אחד האירועים המכוננים בתולדותיה - ניצחון במפגש בית-חוץ על חובנטוד בדאלונה למרות תבוסה של 32 נקודות במשחק החוץ, אירוע המכונה "נס בדאלונה" בקרב אוהדי הקבוצה.
בשלב הגמר, שנערך אף הוא בשיטת בית-חוץ, נוצחה מכבי על ידי איניס וארזה, כאשר ניצחון 67:68 במשחק הבית לא הספיק כדי למחוק הפסד של 10 נקודות במשחק החוץ.
בפעם הראשונה, ראש הממשלה (לוי אשכול), הרמטכ"ל וחברי כנסת הגיעו למשחקיה של הקבוצה.
כרטיסים למשחקים היו קשים מאוד להשגה, כשיד אליהו הכיל אז כ-5,000 מקומות ישיבה.
בשנת 1970 הגיע שינוי מהותי בקבוצה, כאשר עורך הדין שמעון מזרחי נתמנה ליושב ראש הקבוצה.
מזרחי נקט בשנותיו הראשונות בתפקיד במספר פעולות ששינו את פני הקבוצה, ובראשן תחילת שידור משחקיה האירופיים בטלוויזיה.
עם כניסתו של מזרחי לתפקידו החל להיווצר פער שהלך וגדל בין מכבי ליריבותיה בישראל.
בשנות ה-70 זכתה מכבי תל אביב בגביע אירופה, בכל עשר אליפויות ישראל וב-8 גביעי מדינה.
לקראת עונת 1972 הקבוצה החתימה את רון דאנלופ, אך הוא לא הורשה לשחק במשחקי ליגה ושיחק רק במסגרת אירופית.
עלייתה של הקבוצה לקדמת הבמה של הכדורסל האירופי.
אליפות אירופה הראשונה בשנת 1977 והופעה נוספת במעמד הגמר ב-1980. ברודי מונה לקפטן הקבוצה.
בפתיחת שנת 1978/79 אירחה מכבי תל אביב את וושינגטון בולטס, אלופת ה-NBA, וגברה עליה 97–98.
בעונה זו החל לראשונה שלב של בית הגמר,שכלל שש קבוצות,ששיחקו בשיטת ליגה של משחקי בית וחוץ.מכבי תל אביב העפילה לשלב זה,לאחר שסיימה במקום הראשון בבית המוקדם,שבו השתתפה גם אלופת איטליה דאז,סינודינה בולוניה.זכור המשחק ביד אליהו,בו הביסה מכבי את בולוניה בתוצאה 110-81.
בשלב בית הגמר זכתה מכבי בשני ניצחונות טכניים, נגד צ.ס.ק.א מוסקבה ונגד זבריובסקה ברנו מצ'כיה,שסירבו להגיע לשחק בישראל.
בעונה האירופית, גברה מכבי על קבוצת הפאר ריאל מדריד 94-85.במשחק האחרון בשלב בית הגמר,נוצחה מכבי על ידי ריאל במדריד בהפרש של 12 נקודות.
עוד גברה מכבי על ברנו מצ'כוסלובקיה, בפעם הראשונה במפגשים ביניהן 76–91,במשחק שהתקיים בבלגיה כמשחק ביתי של ברנו.
עוד פגשה מכבי את צסק"א מוסקבה-קבוצת הצבא האדום, שעד לאותה העת הניפה 4 פעמים את גביע אירופה ונחשבה למעצמת-על במונחים של הכדורסל האירופי.
שישה משחקניה שיחקו בנבחרת , מחזיקת מדליית הזהב של המשחקים האולימפיים לאחר שהנחילה הפסד ראשון בתולדותיה ל בגמר טורניר הכדורסל באולימפיאדת מינכן (1972).
סרגיי בלוב, מי שנחשב לאחד מטובי השחקנים באירופה בכל הזמנים, היה קפטן הקבוצה.
עשור קודם לכן, ניתקה ברית המועצות את יחסיה הדיפלומטים עם ישראל ותמכה, צבאית ופוליטית, באויבותיה הערביות באותן השנים.
מסיבות פוליטיות, סירבה צסק"א לשחק בתל אביב.
הסובייטים עצמם סירבו לאשר ויזות שיאפשרו למכבי לשחק במוסקבה.
לבסוף הוחלט שמשחק "הבית" של צ.ס.ק.א יקוים באולם נייטרלי ב, בלגיה.
המשחק נערך באווירה רגשית טעונה במיוחד, ועורר את תשומת לבם של רבים מהישראלים אז, אף כאלו שכלל לא התעניינו בכדורסל, מאחר שראו בו סמליות רבה.
ערב המשחק, ב-17 בפברואר 1977, כינה עיתון מעריב את המשחק: "הקרב בין דוד וגוליית".
רבים מתושבי ישראל צפו במשחק ששודר ב, הערוץ היחיד באותם הימים.
גם שנים רבות אחרי, משודר המשחק בשידור חוזר בטלוויזיה הישראלית.
בסיומו של המשחק ובאופריית הניצחון הגדול שהושג, הכריז טל ברודי, כשאוהדים רוקדים מסביבו בהתרגשות, במבטא אמריקאי: "אנחנו במפה ואנחנו נשארים במפה - לא רק בספורט, בהכול (בכול)", משפט שהפך לחלק בלתי נפרד מאוצר הביטויים העברי.
בישראל עצמה, עם היוודע דבר הניצחון, פצחו המונים בחגיגות ספונטניות ברחובות, וכ-15,000 מאוהדיה של הקבוצה התקבצו בכיכר מלכי ישראל (היום כיכר רבין) לחגוג את ניצחון הקבוצה.
בסיום בית הגמר,סיימה מובילג'ירג'י ורזה בראש, עם 17 נקודות(מעשרה משחקים).
שלוש קבוצות סיימו עם 16 נק': מכבי תל אביב,צ.ס.ק.א וריאל מדריד.בזכות שני הניצחונות של מכבי על צ.ס.ק.א והניצחון על ריאל,סיימה מכבי במקום השני(בטבלה פנימית,מאחר שצ.ס.ק.א ניצחה פעמיים את ריאל מדריד, וכך למכבי היו 3 ניצחונות,לצסקא 2 ולריאל 1).
ב-7 באפריל 1977, נערך הגמר האירופי בבלגרד, יוגוסלביה.
מטוס אל על שהטיס את מכבי לגמר היה המטוס הישראלי הראשון שנחת ביוגוסלביה.
על התואר נאבקה מכבי מול מובילג'ירג'י וארזה אלופת איטליה, שניצחה את מכבי פעמיים קודם לכן באותה העונה, ועשור קודם לכן בגמר האירופי ב-1967. בטרם המשחק נשא קליין את נאום הציונות.
במשחק מתוח ומורט עצבים ניצחה מכבי בסיום בנקודה 77–78, כשבישראל אומה שלמה כמעט צופה במשחק.
היה זה הגביע האירופי הראשון בכדורסל של קבוצה ישראלית, ולדעת רבים גם ההישג הספורטיבי הגדול ביותר שידעה ישראל עד לאותה העת.
200,000 חגגו בפארק הלאומי את זכייתה של הקבוצה בגביע ו-150,000 קיבלו את פניה של הקבוצה עם שובה לישראל.
על זכייה זו הוקלטה גרסת הכדורסל ל"שיר המנון למכבי תל אביב" שנכתבה על ידי אילן גולדהירש ללחן של ג'קי אלקיים.
בשנות ה-80 זכתה מכבי תל אביב באליפות אירופה, בכל עשר אליפויות ישראל וב-8 גביעי מדינה.
במהלך שנות ה-70 וה-80 ביססה מכבי את מעמדה כקבוצה הטובה בישראל, כשהיא זוכה ב-20 אליפויות רצופות.
זכייה נוספת באליפות אירופה בשנת 1981 והגעתה למעמד הגמר בשנים 1982, 1987, 1988 ו-1989 הציבו את הקבוצה בטופ של הכדורסל האירופי.
ב-26 במרץ 1981, בגמר בגביע אירופה לאלופות שנערך בשטרסבורג ניצחה מכבי תל אביב את סינודינה בולוניה בתוצאה 80-79. מאמנה של הקבוצה באותה עונה היה רודי ד'אמיקו שהוביל את הקבוצה בעונת 1980/1981 לזכייה בארבעה תארים: הגביע הבין-יבשתי, אליפות המדינה, גביע המדינה וגביע אירופה לאלופות.
בשנות ה-90 זכתה מכבי תל אביב ב-9 אליפויות ישראל וב-5 גביעי מדינה.
למרות כוכבים דוגמת דורון ג'מצ'י, לבן מרסר, נדב הנפלד ועודד קטש (ששיחקו במשחקי האול-סטאר האירופי), הקבוצה לא הגיעה להישגים במפעלים האירופים.
כישלון גדול אירע גם בזירה המקומית כשהפועל גליל עליון, אותה אימן פיני גרשון, הדיחה את מכבי, תחת הדרכת יעקב אדלר ואלי קנטי, ממאבק האליפות (וזכתה בו גם בסופו של דבר) בעונת לאחר 23 שנות זכייה רצופות.
בשנת 2000 הגיעה הקבוצה למעמד הפיינל פור לראשונה לאחר שנים רבות של היעדרות.
מכבי אמנם לא זכתה במשחק הגמר נגד פנאתינייקוס אתונה, אך אירוע זה מסומן כתחילתו של תור זהב נוסף בדפי ההיסטוריה של הקבוצה.
עשור זה החל בסימן שינויים במבנה הבעלות של הקבוצה, כשזו הופרטה ועברה לבעלות פרטית.
בבעלות על הקבוצה חלקו דייוויד פדרמן, קובי אלכסנדר, חברת עלית וקבוצת משקיעים בראשות שמעון מזרחי.
בהמשך השתנה מבנה הבעלות, כאשר דייוויד פדרמן וקבוצת מזרחי המשיכו להחזיק שליש ממניות הקבוצה כל אחת, ורענן כץ רכש את השליש הנותר.
בשנת 2004 הצטרפו לבעלי המניות גם אודי ושי רקאנטי.
במהלך העשור זכתה מכבי תל אביב ב-3 אליפויות אירופה, ב-8 אליפויות ישראל, ב-6 גביעי מדינה ובגביע ליגה אחד.
במהלך העשור הראשון של המאה ה-21, עם זכייה בשלוש אליפויות אירופה בשנים 2001, 2004 ו-2005, הפכו את מכבי לקבוצה הטובה ביותר באירופה במהלך העשור.
2001 הייתה השנה היחידה בה הוכרזו שתי אלופות אירופה בשני מפעלים שונים: מכבי כאלופת הסופרוליג (פיב"א), המפעל המסורתי, וקבוצת וירטוס בולוניה כאלופת היורוליג (יול"ב) בשנה הראשונה להקמתו.
בעונת התחרתה מכבי לראשונה ב והגיעה לגמר המפעל בו הפסידה לזאדאר בכיכובו של מרקו פופוביץ'.
עונת 2003/2004, בה אירחה מכבי תל אביב את פיינל פור היורוליג, זכורה כאחת העונות הגדולות בתולדות המועדון.
במיוחד זכור משחק העלייה של מכבי אל מעמד הפיינל פור, עת אירחה מכבי את ארווידאס סאבוניס וקבוצתו ז'לגיריס קובנה.
בפיינל פור עצמו, העפילה מכבי לגמר וזכתה בגביע לאחר ניצחון שובר-שיאים על סקיפר בולוניה, 74:118. ב-7 במרץ 2004 הובסה הקבוצה בדרבי התל אביבי באוסישקין מול הפועל תל אביב בתוצאה 96:71, הניצחון בהפרש הכי גבוה של הפועל במשחקי הדרבי התל אביבי, זאת לאחר שמכבי לא קלעה אף סל שדה ברבע השלישי.
עונה לאחר מכן (2004/2005) הציגה מכבי את משחק ההתקפה הטוב ביבשת וזכתה בגביע אירופה בפעם השנייה ברציפות.
הרכב שכלל את פארקר, וויצ'יץ, יאסיקביצ'יוס, באסטון, טל בורשטיין ומאמן הקבוצה פיני גרשון.
בשל הכדורסל המתוחכם והשוטף שהציגה ובשל הישגיה.
קבוצת הכדורסל שרצה בעונות ו- נחשבת כקבוצת הכדורסל הגדולה ביותר בכדורסל האירופאי בכל הזמנים.
בקיץ 2005 עזב יאסיקביצ'יוס את הקבוצה בשל רצונו להגיע לליגת ה-NBA.
בעונה הבאה הגיעה מכבי עד למעמד הגמר אך נכנעה לצסק"א מוסקבה של המאמן אטורה מסינה.
בעונת קיבל את תפקיד המאמן הראשי עודד קטש, שהחליף את נבן ספאחיה.
קטש נחשב לבחירה מפתיעה מצד ההנהלה בעיקר בגין חוסר ניסיונו כמאמן אך גם בגלל יחסיו האישיים עם צביקה שרף שמונה למנג'ר הקבוצה.
לאחר שורה של הפסדים החליט קטש להתפטר מאימון הקבוצה בינואר ושרף החליפו בעמדת המאמן.
לאחר חילופי התפקידים ניכר שינוי ביכולת הקבוצה והיא זכתה לניצחונות רבים יותר באירופה ובישראל.
בשנת 2009 התפרסם שמוני פנאן ששימש כמנהל הקבוצה בשנים 1992–2008, עסק ב"קרן השקעות" שהלקוחות שלה היו בעיקר שחקנים ומאמנים מהקבוצה.
פנאן גלגל לפי ההערכות עשרות מיליוני דולרים, ונקלע בעקבות זאת לחובות כבדים, במה שזכה לכינוי "הבנק של מוני".
את עונת 2010 סיימה הקבוצה רק עם תואר אחד מתוך שלושה אפשריים.
היא ניצחה בגמר גביע המדינה את בני השרון 77-70, אך הפסידה בגמר הפיינל פור של הליגה להפועל גלבוע גליל.
בעונת 2010/2011 זכתה מכבי בגביע המדינה בכדורסל לאחר שניצחה בגמר את ברק נתניה 70:106. מכבי העפילה לגמר היורוליג, והפסידה בגמר לקבוצת פנאתינאיקוס אתונה.
הקבוצה זכתה גם באליפות ישראל לאחר שהביסה את גלבוע גליל 64–91. בסוף עונה זאת, פרש דריק שארפ כשחקן כדורסל ומונה לעוזר המאמן השני של דייוויד בלאט במכבי תל אביב.
בעונת השתתפה מכבי שוב במשחקי הליגה האדריאטית.
באוקטובר 2011 זכתה מכבי בגביע ווינר, לאחר שגברה בגמר על הפועל חולון 74:78. בחודש פברואר 2012 זכתה מכבי בגביע המדינה בפעם ה-39 בתולדותיה, לאחר שגברה על מכבי ראשון לציון 69–82. באפריל 2012 הודחה מכבי ברבע הגמר של היורוליג, לאחר שהפסידה 2–3 בסדרה לפנאתינייקוס אתונה.
באותו החודש הפכה מכבי לאלופת הליגה האדריאטית לאחר שגברה 87–78 על צדביטה זאגרב.
בסיום העונה זכתה הקבוצה באליפות ה-50 בתולדותיה, לאחר שגברה על מכבי אשדוד בתוצאה 83–63 בגמר הפיינל פור של ליגת העל.
בסיום עונת 2012/2013 הודיעה הקבוצה על סיום השתתפותה בליגה האדריאטית.
בעונת 2012/2013 זכתה מכבי בגביע המדינה בפעם ה-40 לאחר שניצחה בגמר את מכבי חיפה 68:76. גם בליגה נפגשה עם חיפה במשחק הגמר שנערך בהיכל הספורט רוממה שבחיפה, אך הפסידה 86:79. בהתמודדותה באירופה הודחה מכבי בשלב ההצלבה של היורוליג, לאחר שהפסידה 0–3 בסדרה לריאל מדריד.
בסוף עונת 2012/2013 פרש דריק שארפ מתפקידו כעוזר מאמן.
בעונת 2013/2014 זכתה שוב בגביע המדינה מול הפועל אילת בתוצאה 73:80.
ב-23 במרץ 2014 הפסידה מכבי את הפסד הבית בהפרש הגדול ביותר בהיסטוריה, 93:65 להפועל ירושלים.
באותה עונה השיגה מכבי את ניצחונה הראשון אי פעם במשחק הראשון של ההצלבה ביורוליג ללא יתרון הביתיות, לאחר משחק צמוד במילאנו אשר נגמר בתוצאה 99–101 (לאחר הארכה) אף על פי שכשתי דקות לסיום המשחק מילאנו עוד הובילה ב-12 נקודות הפרש.
משחק זה זכה לכינוי 'נס מילאנו הראשון'.
במשחק הביתי מכבי ניצחה במשחק קל 75:63, ויומיים לאחר מכן הביסה את מילאנו 66–86, ועלתה לפיינל פור.
בהמשך העונה ביורוליג בחצי הגמר מול צסק"א מוסקבה ניצחה מכבי 67:68 במשחק שזכה לכינוי "נס מילאנו השני" מכיוון שהפיינל פור נערך במילאנו באותה עונה.
במהלך המשחק מכבי חזרה מפיגור של 15 נקודות (דקה לסיום הרבע השלישי), תוך שהיא מוחקת פיגור של 4 נקודות בעשר השניות האחרונות.
בעזרת סל של טייריס רייס 5 שניות לסיום לאחר חטיפה של דייוויד בלו, היא ניצחה במשחק, והעפילה לגמר היורוליג נגד ריאל מדריד.
בגמר, ב-18 במאי 2014, ניצחה מכבי את ריאל מדריד 86:98 לאחר הארכה, וזכתה באליפות אירופה השישית בתולדותיה.
טייריס רייס נבחר ל-MVP של פיינל פור היורוליג, כשסיים עם 26 נקודות במשחק הגמר.
בעקבות הניצחון עלתה מכבי לגמר הגביע הבין-יבשתי.
ב-11 ביוני 2014 זכתה מכבי באליפות ה-51 שלה לאחר שניצחה את מכבי חיפה בתוצאה המשוקללת 161–163 של שני משחקים שקבעו את האליפות (ניצחון 81:77 במשחק הראשון והפסד 84:82 במשחק השני).
מכבי השלימה עונה בה זכתה בארבעה תארים אפשריים: גביע ווינר סל, גביע המדינה, אליפות המדינה (טרבל מקומי) ואליפות אירופה.
בקיץ 2014, גיא גודס מונה למאמן הראשי לאחר עזיבת דייוויד בלאט ל-NBA וכחודש לאחר מכן מונה פיני גרשון לעוזרו ביחד עם אלון שטיין.
בעונת 2014/2015 ניצחה הקבוצה את הפועל ירושלים וזכתה בגביע המדינה בפעם ה-42. באותה עונה, הובסה מכבי על ידי פנרבחצ'ה אולקר 0–3 בסדרת ההצלבה, ולא העפילה לפיינל פור היורוליג.
לאחר מכן הפסידה בליגת העל להפועל גלבוע גליל, נועלת הטבלה.
בכך שברה שיא שלילי, לאחר שקודם לכן מעולם לא הפסידה חמש פעמים ברציפות ומעולם לא נכנעה לנועלת הטבלה.
ביוני הפסידה מכבי 2–3 להפועל אילת בסדרת חצי גמר הפלייאוף, לאחר שהוליכה 0–2 בסדרה.
עונת הייתה עונה בעלת שיאים שליליים, ובאותה עונה נחשבה על ידי רבים לעונה הגרועה בתולדות הקבוצה מאז החלה לשחק בתחרויות בינלאומיות באירופה.
לאחר סדרת הפסדים בפתיחת העונה, והפסד ליגה ביתי למכבי אשדוד במחזור החמישי, בנובמבר 2015, פוטר המאמן גיא גודס, ובמקומו מונה ז'אן טבק הקרואטי.
תחת טבק ניצחה הקבוצה את באמברג בביתה ב-20 הפרש וניצחה את דינמו סאסארי בניצחון דחוק בחוץ, אך הפסידה למאלגה בבית.
למחזור האחרון בשלב הבתים ביורוליג הגיעה מכבי במאזן 6 הפסדים ו-3 ניצחונות, והייתה חייבת ניצחון חוץ על דרושפאקה בהפרש 11 נק' לפחות כדי להמשיך לשלב הטופ 16 של היורוליג, אך ניצחה ב-4 נק' בלבד ונשרה ליורוקאפ - המפעל המשני בכדורסל האירופי.
בכך למעשה הודחה לראשונה בתולדותיה משלב הבתים של היורוליג, כשברצלונה ופנאתינייקוס נשארות כקבוצות היחידות שלא הודחו מעולם משלב זה.
ב-6 בפברואר 2016 ספגה מכבי תל אביב את הפסד הליגה הגדול בתולדותיה מול מכבי חיפה, 91:56. ב-10 בפברואר 2016 הודחה מכבי תל אביב משלב היורוקאפ לאחר הפסד ביתי 95:84 לניז'ני נובגורד.
למרות העונה הרעה זכתה הקבוצה באותה עונה בגביע המדינה וגביע הליגה.
את הליגה הסדירה סיימה הקבוצה במקום השני, ושיחקה ברבע גמר הפלייאוף מול בני הרצליה, אותה ניצחה 0–3 בסדרה.
ב-6 ביוני הודחה הקבוצה בחצי גמר הפלייאוף, לאחר הפסד למכבי ראשון לציון.
הייתה זו הפעם הראשונה מזה חמישים שנה שבה איבדה הקבוצה את האליפות שנתיים ברציפות והפעם הראשונה בהיסטוריה בה לא מופיעה הקבוצה לגמר שנתיים ברציפות.
בעונת , השקיעה מכבי את התקציב הגדול בתולדותיה - 115 מיליון ש"ח, והדבר התבטא בין היתר בכך שחמישה שחקנים בסגל החזיקו בשכר מעל מיליון דולר - דווין סמית' (שהמשיך בחוזה קיים) והשחקנים החדשים אנדרו גאודלוק, קווינסי מילר, סוני וימס ומאיק צירבס.
עם זאת, עונה זו הייתה אף היא בעלת שיאים שליליים כמו העונה הקודמת.
בטרם פתיחת העונה חתם מאמן נבחרת ישראל ארז אדלשטיין בקבוצה והחליף את טבק.
ב-23 באוקטובר 2016 לפנות בוקר, בתום ישיבה לילית לאחר ניצחונה של הקבוצה על הפועל חולון במחזור ה-3, 15 ימים לאחר פתיחת העונה בליגת העל, פוטר אדלשטיין מתפקידו במהלך שתואר כנובע מ"אי התאמה בין הצדדים".
את אדלשטיין החליף עוזרו, רמי הדר.
לאחר 55 ימים, ב-16 בדצמבר, התפטר הדר בעקבות שורה של הפסדים, שבסיומה תבוסה בהפרש של 25 נקודות בחוץ לכוכב האדום בלגרד.
במקומו מונה כמאמן זמני עוזרו, ליאור ליובין.
ב-24 בדצמבר 2016 חתם המאמן הלטבי איינרס בגאצקיס, שהגיע מעמדת עוזר המאמן בדרושפאקה של דייוויד בלאט ומאמן נבחרת לטביה, על חוזה עד לסיום העונה עם אופציה לעונה נוספת.
הקבוצה כשלה בניסיונה להעפיל לשלב הבא של עונת 2016/2017 ביורוליג.
לאחר רצף הפסדים הנהלת הקבוצה החליטה להחליף את בגאצקיס ולמנות מאמן רביעי, אך לאור חילוקי דעות לגבי זהות המאמן המחליף, בגאצקיס נשאר בתפקידו.
ב-15 במאי 2017, לאחר הפסד למכבי אשדוד באר טוביה, סיימה מכבי במקום הרביעי בסיום העונה הסדירה, הנמוך ביותר בתולדותיה.
בסיבוב השלישי הגיעה הקבוצה למקום האחרון עם מאזן של 3 ניצחונות ו-8 הפסדים כמו מכבי קריית גת שירדה ליגה.
ב-16 במאי 2017 פוטר בגאצקיס לאחר 143 ימים בתפקיד.
במקומו מונה למאמן עד תום העונה אריק שיבק ל-28 ימים ללא חתימת חוזה.
יש הרואים בעונת 2016/2017 כעונה גרועה אף יותר מעונת 2015/2016, במיוחד לאור התקציב הגדול בתולדות הקבוצה.
ב-1 ביוני העפילה מכבי לחצי גמר הפלייאוף של ליגת העל לאחר ניצחון 0–3 בסדרה על בני הרצליה.
ב-12 ביוני הודחה הקבוצה בחצי הגמר לאחר הפסד בתוצאה 74–85 למכבי חיפה.
לקראת עונה 2017/2018 החל תהליך בנייה מחדש, בו הנהלת הקבוצה ביצעה חילופים רבים בצוות המקצועי.
צוות האימון ורוב שחקני הקבוצה, כולל שחקנים כדוגמת גיא פניני ויוגב אוחיון שהיו מזוהים עם הקבוצה, שוחררו.
השחקן היחיד שנשאר מסגל העונה הקודמת הוא איתי שגב, שאף קיבל את סרט הקפטן (אך בהמשך, הוא הודח מהתפקיד לאחר שביקש פעמיים לעזוב את הקבוצה באמצע העונה, וג'ון דיברתולומיאו החליף אותו ומונה לקפטן הקבוצה.).
שחרור חלק מהשחקנים היה כרוך במתן פיצויים ניכרים.
נבן ספאחיה מונה לקדנציה שנייה בקבוצה כמאמן ראשי, ולצדו עוזרי המאמן גיא גודס, ששימש בעבר מאמן ראשי בקבוצה, טל בורשטיין, קפטן הקבוצה לשעבר, וטים פנינג, שהמשיך מהעונה הקודמת.
תקציב הקבוצה לשנת 18–2017 היה נמוך משמעותית מהעונה שקדמה לה.
הקבוצה פתחה את העונה ברגל ימין כשזכתה במשחקי טרום העונה בגביע וינר כשניצחה את עירוני נהריה במשחק הגמר 93:79 באולם הכדורסל בחולון.
בפברואר 2018 הפסידה במשחק גמר גביע המדינה להפועל חולון.
באפריל 2018 הודיעה מכבי שלקראת עונת 2018/19 הקבוצה תפוצל לשתי קבוצות שונות עם צוות מקצועי ושחקנים שונים: קבוצה אחת שתשחק באירופה ביורוליג, וקבוצה שנייה שתשחק בליגות הישראליות.
במתכונת זו מקווה הקבוצה לגבור על הקשיים שנוצרו עקב ההגבלות על מספר הזרים המשחקים במסגרת הליגות הישראליות.
באוגוסט 2018 הודיע הקבוצה על הקפאת תוכנית הפיצול.
עונת 2017/18 הסתיימה בצורה חיובית, כאשר ב-14 ביוני 2018 זכתה מכבי באליפות ה-52 שלה והראשונה לאחר 3 שנים, כשנצחה במשחק הגמר את הפועל חולון 95–75.
אלכס טיוס נבחר ל-MVP של הגמר.
זאת הייתה האליפות הראשונה של נבן ספאחיה בקדנציה הנוכחית, השנייה של נבן ספאחייה בקבוצה והאליפות השמינית שלו בקריירה כולה.
בעונת , שסיימה את העשור, קבעה מכבי את פתיחת העונה הגרועה בתולדותיה עם 8 הפסדים ב-9 מחזורים ביורוליג.
ספאחיה פוטר ממכבי ובמקומו חתם יאניס ספרופולוס היווני, שהצליח להוציא את הקבוצה מהמשבר ולהגיע איתה עד למקום העשירי בעונה הסדירה, מה שבסופו של דבר לא הספיק לה על מנת לעלות לשמונה הגדולות.
בליגה המקומית מכבי זכתה באליפות ה-53 שלה והשנייה ברציפות לאחר שניצחה בגמר את מכבי ראשון בתוצאה 75–89.
בעונת שפתחה את העשור השלישי של המאה ה-21, הנהלת הקבוצה המשיכה בתהליך הבנייה כאשר נשארה עם יאניס ספרופולוס על הקווים והצליחה לשמור על שחקנים משמעותיים מהעונה שעברה כדוגמת סקוטי וילבקין, טאריק בלאק, ג'ון דיברתולומיאו שהמשיך כקפטן ויובל זוסמן.
בנוסף, בוצעו החתמות נוספות על מנת לחזור ולהתחרות בצמרת היורוליג, כמו עומרי כספי שחזר לקבוצה לאחר עשור ב-NBA, אות'לו האנטר, קווינסי אייסי ונייט וולטרס.
בזכות מהלכים אלה, פתחה הקבוצה את העונה בצורה מרשימה, כאשר הייתה כמעט בלתי מנוצחת בהיכל מנורה מבטחים והצליחה להרשים במשחקים רבים יריבות חזקות למרות פציעות רבות שהשביתו שחקנים מרכזיים בקבוצה.
הקבוצה הצליחה להבטיח את מקומה בפלייאוף היורוליג בשלב יחסית מוקדם, אך העונה האירופאית נגדעה בעקבות משבר הקורונה עוד לפני שנגמרה העונה הסדירה.
למרות זאת, לאחר כשלושה חודשים של הפסקת המשחקים בעקבות משבר הקורונה, חזרה הליגה המקומית לשחק את המשחקים המכריעים שבסופם לקחה מכבי תל אביב את האליפות ה-54 שלה.
בעונת המשיכה הקבוצה עם ספרופולוס בעמדת המאמן, כאשר בנוסף לשחקנים מהעונות הקודמות שנשארו הביאה הקבוצה את טי ג'יי קליין, כריס ג'ונס ואנטה ז'יז'יץ'.
הקבוצה זכתה בתחילת העונה והוסיפה גביע ווינר שמיני, כאשר באירופה היא איננה מתרוממת מעבר לשלב הליגה בו מסיימת את העונה האירופית במקום ה-13 הנמוך יחסית מבחינתה.
בגביע המדינה הקבוצה מצליחה להעפיל לגמר, ואף לנצח בו את מכבי ראשון לציון בתוצאה 86:69, ולזכות בגביע המדינה ה-45 בתולדותיה.
עונת 2021/22 הייתה אחת העונות החלשות בתולדות הקבוצה.
למרות החתמות של שחקנים עם ניסיון כמו ג'יימס נאנלי, ודריק ויליאמס, הקבוצה הפסידה 9 משחקים בליגה, ויצרה רצף של 8 הפסדים רצופים ביורוליג, עקב היכולת החלשה כולל 3 הפסדים רצופים להפועל תל אביב, כולל הדחה בחצי גמר הגביע בבית, פוטר ספרופולוס בחודש פברואר, ובמקומו מונה עד סוף העונה אבי אבן.
בעקבות הפלישה הרוסית לאוקראינה שהביאה להשהיית הקבוצות הרוסיות מהיורוליג, מכבי הצליחה לסיים את העונה הסדירה ביורוליג במקום החמישי.
אך בהצלבה הובסה 3-0 לריאל מדריד.
הקבוצה הודחה בליגה חצי גמר הפלייאוף על ידי בני הרצליה ובכך סיימה עונה שלמה ללא שום תואר משמעותי.
בעונת 2022/23 דייוויד בלאט חזר למועדון כיועץ מקצועי, ועודד קטש, מונה כמאמן, ונבנתה קבוצה חדשה לגמרי שהעפילה לשלב ההצלבה, שם פגשה מכבי את מונקו, לה הפסידה בסדרה 3-2. בזירה המקומית היא הפסידה את גביע המדינה להפועל ירושלים, וזכתה באליפות לאחר סדרה צמודה עם הפועל תל אביב.
עונת 2023/24 היא פתחה במשחק מול פרטיזן בלגרד ב-5 באוקטובר בהיכל מנורה.
32 שעות לאחר משחק זה, פרצה מלחמת חרבות ברזל.
בעקבותיה הקבוצה נאלצה לארח את משחקי היורוליג שלה בהיכל אלכסנדר ניקוליץ', בבלגרד.
בהצלבה פגשה מכבי את פאנתנייקוס, שהפסידה לה לאחר 3-2 בסדרה.
המלחמה הביאה את מכבי תל אביב למשבר מקצועי וכלכלי שלא חוותה מזה עשורים, שכן רוב הכנסותיה מקורן ממכירת כרטיסים בפרט למשחקי היורוליג.
ואי היכולת לארח את המשחקים בישראל הביאה לאבדן הכנסות משמעותי.
בנוסף בשל המלחמה למעט חסיאל ריברו הקובני, כל הזרים עזבו גם כאלה שהיו תחת חוזה.
ואת עונת 2024/25 היא פתחה עם 6 זרים בלבד, שלמעט רוקאס יוקובאיטיס הליטאי, כולם עם עבר בקבוצות ישראליות.
בעונת 2024/25 זכתה בגביע המדינה לאחר ניצחון בגמר על הפועל ירושלים, הזכייה הגיעה לאחר שמכבי לא זכתה בגביע בשלוש התחרויות הקודמות במפעל.
המגרש היה חלק מקומפלקס אימונים של מכבי תל אביב והתקיימו בו תחרויות בענפי ספורט שונים (כדורסל, כדורעף, אגרוף, ג'ודו ואימוני כדורגל).
המגרש שכן ברחוב המכבי שבמרכז העיר (סמוך לשוק בצלאל).
ב-1964 העבירה הקבוצה את משחקיה להיכל הספורט יד אליהו שנבנה בשנת 1963, כמגרש פתוח ללא קורת גג.
המגרש שנקרא אז על שם יוסף בורשטיין, היה מרוצף באריחים, והכיל כ-5,000 מקומות ישיבה על יציעי בטון (אלה מהווים את גוש המושבים התחתון).
המגרש נחנך ב-17 בספטמבר 1963 במשחק בין נבחרת ישראל בכדורסל ונבחרת יוגוסלביה.
בסוף שנות השישים, עבר המגרש שיפוץ יסודי ולמעשה נבנה מחדש בתכנונם של האדריכל זאב פורת והמהנדס אשר מילשטין.
למבנה הוסף היציע העליון עם מקום לכ-5,000 צופים נוספים.
בנוסף, קורה המבנה בתקרת מתכת והמגרש הפך לאולם סגור.
עם סיום העבודות, בשנת 1971, היה היכל הספורט אחד ממתקני הספורט המשוכללים והמתקדמים באירופה באותה עת.
משחקים חשובים בקנה מידה אירופי שנערכו בהיכל היו גמר גביע אירופה לאלופות בכדורסל בין איניס וארזה לבין יוגופלסטיקה ספליט, שהסתיים בניצחונה של וארזה 70:69 ומשחקי פיינל פור היורוליג בשנים 1994 ו-2004.
בין 2005 ל-2007, עבר ההיכל שיפוץ שכלל הרחבת קירות, הוספת כאלף מקומות ישיבה ו-24 תאי צפייה והוספת חנויות ומסעדות בשטחו ושינוי שמו להיכל נוקיה ל-10 שנים.
לקראת סוף שנת 2014 זכתה חברת "מנורה מבטחים החזקות בע"מ" במכרז הפומבי לקבלת זכות חסות ומיתוג בהיכל הספורט של מכבי תל אביב.
לפי העסקה החברה תשלם 20 מיליון שקל כדי שההיכל יקרא על שמה ל-8 שנים, החל משנת 2015. בשנת 2022 האריכה מנורה מבטחים את החסות עד שנת 2030.
עם ביסוס מעמדה של מכבי כאלופה הקבועה של ישראל החלו האשמות מצד אוהדי הפועל על כך שלמכבי יש השפעה לא הוגנת על השופטים, החתמת שחקנים יריבים על חוזה במהלך העונה, ופעולות שונות שנועדו לקדם אותה ביחס לקבוצות אחרות.
יריבות ותיקת שנים, כאשר מכבי תל אביב והפועל ירושלים נחשבות לשתי הקבוצות הבכירות בכדורסל הישראלי, ומשחקים ביניהן נחשבים למתוחים, ושתי הקבוצות נאבקו במסגרת גמר גביע המדינה או המשחקים המכריעים על האליפות.
אך היריבות היא גם על רקע העובדה ששתי הקבוצות מייצגות את שתי הערים החשובות, הגדולות והמשפיעות במדינה: ירושלים, עיר הבירה ותל אביב, עיר המטרופולין והמרכז, כמו גם את שתי אגודות הספורט המרכזיות והגדולות, הפועל מחד ומכבי מאידך.
המפגש הראשון בין מכבי לבין ריאל מדריד התרחש ב-15 בפברואר 1968, ומאז מכבי וריאל נפגשו כבר למעלה מ-60 פעמים, והם שני המועדונים שנפגשו הכי הרבה פעמים במסגרת גביעי אירופה.
כמו כן ריאל הנחילה למכבי את ההפסד הגדול ביותר בתולדותיה, 125:78 בעונת 1976, ובשנות ה-80 היריבות התחזקה והמשחקים הפכו לחלק חשוב ומלא משמעות בהיסטוריה של הכדורסל האירופי.
השתיים נפגשו בשלב הגמר לראשונה בעונת 1979/80 וריאל ניצחה 85:89. בעונת 2013/14 לאחר שעברה בניגוד לציפיות את שלב ההצלבה ואת חצי גמר פיינל פור, פגשה מכבי בגמר את ריאל מדריד, וניצחה 86:98 לאחר הארכה, וזכתה באליפות אירופה השישית בתולדותיה.
נכון לאוקטובר 2024 הקבוצות נפגשו 52 פעמים במשחקים רשמיים בגביע אירופה והיורוליג.
בין שתי הקבוצות יש הרבה מהמשותף באינטרסים הפוליטיים הזהים ביול"ב, במסורת הוותיקה בכדורסל האירופאי, ובחשיבות קהל האוהדים כ"שחקן השישי".
במהלך השנים מכבי ופנתנאייקוס נפגשו בשלושה גמרים של היורוליג (2000, 2001, 2011), בשני חצאי גמר (2002, 2005), ובשתי סדרות בשלב ההצלבה לפיינל פור (2012, 2024), ששתיהן נחשבות לסדרות מהצמודות והמרתקות בתולדות היורוליג.
בגלגולה הקודם מכבי דרום תל אביב שימשה כחממה לשחקני הבית של המועדון, כאשר שחקני נוער רבים של מכבי תל אביב התחילו את הקריירה במכבי דרום.
בין השאר שיחקו בשורותיה: מוטי בן דוד, דוד פריש, מיכה שוורץ, גלעד כץ, שי סידלמן, איציק כהן, עידו מנדל, חן ליפין, עודד קטש, מרטין מיורספ , צביקה שרף, רוני בוסאני ופיני גרשון.
אימנו בקבוצה: צביקה שרף, מולי קצורין ומוטי ארואסטי.
הקבוצה התפרקה בשנת 2000 וחדלה מלשמש כקבוצת הבת של המועדון.
היא הוקמה מחדש תחת השם מכבי דרום תל אביב בתחילת עונת בליגה ב', וכיום משחקת תחת אגודת מכבי תל אביב בליגה א'.
באוגוסט 2010 הגיעה מכבי תל אביב להסכם עם הפועל יקנעם/מגידו על מנת שתשמש "כקבוצת בת" של המועדון, לפיו תקלוט הקבוצה שחקנים צעירים ממכבי תל אביב ותשמש להם מסגרת קבוצתית עד לשובם לקבוצת האם בתמורה לסיוע כספי.
ההסכם בוטל באוגוסט 2012, ובעקבות זאת פנתה מגידו לאיגוד הכדורסל וביקשה לרדת לליגה א'.
בעונת החליטו במועדון על הקמת אקדמיה לטיפוח שחקנים בגילאים 14-23, כחלק מחזון לפיתוח שחקני העתיד של קבוצת הבוגרים, כאשר בשלב הראשון יגיעו לסיכום עם מועדון בליגה הלאומית שישמש כ"קבוצת בת".
מטרת מכבי תל אביב הייתה למצוא מקום לשחקני הסגל הרחב של הקבוצה - אנטה ז'יז'יץ' ודראגן בנדר - לצד שחקני בית של המועדון נאור שרון, כרמל בוכמן, עידן זלמנסון, בן אלטיט, איתי שגב, תומר בר אבן וארד הררי.
במכבי תל אביב הגיעו לסיכום עם מכבי רמת גן, אשר תמשמש עבורה כקבוצת "טיפוח", במסגרתה ישחקו במכבי רמת גן שחקני הסגל הרחב של מכבי תל אביב תחת תקנת "הכרטיס הכפול" המאפשר לשחקנים עד גיל 22, להשתייך לקבוצה מליגת העל ובמקביל לשחק בליגה הלאומית או הארצית.
בעונה זו נציגי מכבי תל אביב בסגל השחקנים של עירוני רמת גן היו נמרוד לוי, גל גלינסקי, אור לאומי, דור כהן ועמית הוכדוף, והזרים בנדר וקוואמה וון.
תחת הכרטיס הכפול שיחקו: אלטיט והררי.
את הקבוצה אימנו אורן אהרוני והסרבי וליצ'קו פרוביץ' (לאחר התפטרותו של אהרוני).
בשנה שלאחר מכן צמצמה מכבי תל אביב את שיתוף הפעולה עם מכבי רמת גן, כאשר רק פרוביץ' נשאר בקבוצה, אך גם הוא פוטר לאחר תשעה משחקים, והקבוצות לא המשיכו את ההסכם לאחר אותה עונה.
בעונת הגיעה מכבי תל אביב להסכם דומה עם אליצור שומרון שתמשמש עבורה כקבוצת "טיפוח".
בשנת 2022 הגיעה מכבי תל אביב להסכם שיתוף פעולה עם מכבי הוד השרון מהליגה הארצית.
במסגרת ההסכם שחקנים צעירים שיסיימו גיל נוער יופנו לחיזוק הקבוצה הבוגרת של הוד השרון בליגה הארצית, בעוד שחקני נוער מצטיינים של הוד השרון יוכלו לעבור לשחק בקבוצות הצעירות המובילות של מכבי תל אביב.
בשנת 2023 הגיעה מכבי תל אביב להסכם שיתוף פעולה עם מכבי שוהם מהליגה הארצית, שתקרא מעתה "מכבי שוהם תל אביב".
במסגרת ההסכם תדאג מכבי תל אביב למעטפת מקצועית שלמה, אנשי מקצוע ותוכנית מקצועית כוללת, כאשר שון דניאל ימונה למנהל המקצועי במועדון.
השליטה במועדון מכבי תל אביב מתחלקת בין חמישה בעלי מניות: קבוצת פדרמן שבראשה עמד דייוויד פדרמן (המחזיקה ב-29%), קבוצת רקנאטי שבראשה עומד אודי רקנאטי (המחזיקה ב-29%), ריצ'רד דיץ (המחזיק ב-17.5%), קבוצת ניוקו שבראשה עומד שמעון מזרחי וחברים בה גם דייוויד סולומון וחברת "פליינג קארגו" (המחזיקה ב-14.5%), ובן אשכנזי (המחזיק ב-10%).
יו"ר המועדון הוא עו"ד שמעון מזרחי המשמש בתפקיד משנת 1970 ומכהן בשנים האחרונות גם כממלא מקום יו"ר איגוד הכדורסל בישראל.
סגן יו"ר המועדון הוא שי רקנאטי, בנו של הבעלים אודי רקנאטי.
המנכ"ל הוא מודי פלד, שהחליף בתפקיד ביולי 2024 את עדלי מרכוס.
מנהל הקבוצה הוא עמי ביטון.
המנהל הספורטיבי הוא קלאודיו קולדבלה.
מאמן הקבוצה הוא עודד קטש, שמונה ביוני 2022. עוזריו הם נועם לוי, גיא פניני ועדי עמוס.
הסקאוט הראשי של הקבוצה הוא יאיר שבח.
בין השחקנים הבולטים של מכבי תל אביב לאורך השנים:
שנות ה-50: רלף קליין, אברהם שניאור, זוהר כהן, אברהם חסיד, יעקב אדליסט, זכריה עופרי, יהודה וינר, מנחם קורמן, יעקב מילשטיין, גדעון בירנבוים.
שנות ה-60: תנחום כהן-מינץ, שבתאי בן-בסט, חיים שטרקמן, אמנון אבידן, דוד פריש, משה גולוביי, גדעון פרייטג, אברהם הופמן, קלין שפירא, בוב פדהרסט.
שנות ה-70: מיקי ברקוביץ', טל ברודי, מוטי ארואסטי, ג'ים בוטרייט, מיכה שוורץ, אריק מנקין, גבי נוימרק, שוקי שוורץ, יוסי לז'ה, מולי אבישר, אלי קורן, חנן קרן, סטיב צ'ובין, שמואל זיסמן, דני שאבי.
שנות ה-80: דורון ג'מצ'י, קווין מגי, לו סילבר, אולסי פרי, ארל ויליאמס, האווי לאסוף, קני בארלו, לי ג'ונסון, בוב גריפין, בוב מקמהון, גרג קורנליוס, משה הרשקוביץ', איציק כהן.
שנות ה-90: נדב הנפלד, מוטי דניאל, לבן מרסר, עודד קטש, דורון שפר, גיא גודס, רדיסאב צ'ורצ'יץ', וילי סימס, חן ליפין, רנדי וייט, ברד ליף, בורקו ראדוביץ', מארק בריסקר, אריאל מקדונלד, נייט האפמן, טום צ'יימברס.
העשור הראשון של המאה ה-21: דריק שארפ, טל בורשטיין, אנתוני פארקר, שארונאס יאסיקביצ'יוס, ניקולה וויצ'יץ', מייסאו באסטון, ליאור אליהו, דייוויד בלו, גור שלף, יותם הלפרין, יניב גרין.
העשור השני של המאה ה-21: גיא פניני, דווין סמית', סילבן לנדסברג, יוגב אוחיון, אלכס טיוס, צ'אק איידסון, דורון פרקינס, ג'רמי פארגו, סופוקליס שחורציאניטיס, ריצ'רד הנדריקס, ריקי היקמן, שון ג'יימס, טייריס רייס.
שנות העשרים של המאה ה-21: סקוטי וילבקין, לורנזו בראון, וייד בולדווין.
ראו גם: רשימת כדורסלני מכבי תל אביב
נבחרת אירופה במשחק פרידה לטל ברודי1981/1982רלף קליין אלופה מחזיקת הגביע הפסד בגמרמיקי ברקוביץ' ולו סילבר משחקים בנבחרת אירופה1982/1983 אלופה מחזיקת הגביעמקום 5מקום 3 בגביע הבין-יבשתי
מיקי ברקוביץ' משחק בנבחרת אירופה1983/1984צביקה שרף אלופהחצי גמרמקום 51984/1985 אלופה מחזיקת הגביע מקום 3זכייה בטורניר לונדון1985/1986 אלופה מחזיקת הגביעמקום 5זכייה בטורניר סלוניקי1986/1987 אלופה מחזיקת הגביע הפסד בגמרמשחק פרידה של נבחרת אירופה מלו סילבר
עודד קטש משחק בנבחרת אירופה1999/2000פיני גרשון אלופה מחזיקת הגביע הפסד בגמרזכייה בטורניר לונדון2000/2001 אלופה מחזיקת הגביע אלופת הסופרוליגזכייה בטורניר ת"א2001/2002דייוויד בלאט אלופה מחזיקת הגביעחצי גמר2002/2003 אלופה מחזיקת הגביעטופ 16הפסד בגמר הליגה האדריאטית
אלופת הליגה האדריאטית2012/2013 מקום 2 מחזיקת הגביערבע גמרמחזיקת גביע ווינר2013/2014 אלופה מחזיקת הגביע אלופת היורוליגמחזיקת גביע ווינר2014/2015גיא גודסחצי גמר מחזיקת הגביערבע גמרמקום שני בגביע הבין-יבשתי
פיינליסטית גביע ווינר2015/2016גיא גודס / אבי אבן / ז'אן טבקחצי גמר מחזיקת הגביעיורוליג: שלב הבתים
יורוקאפ: 32 האחרונותמחזיקת גביע ווינר2016/2017ארז אדלשטיין / ליאור ליובין / רמי הדר / איינארס בגאצקיס / אריק שיבקחצי גמר מחזיקת הגביעמקום 14פיינליסטית גביע ווינר
במשך ארבעה עשורים שלטה מכבי תל אביב בליגת העל בכדורסל.
הדבר הביא להצעות לא מעטות אשר נועדו להגביר את התחרותיות בליגה, ולמעשה - להקשות על מכבי תל אביב, כיוון שרוב החוקים לא היו מעשיים לגבי קבוצות בעלות תקציב קטן.
בין היתר הוצעו רעיונות להגבלת תקציבי הקבוצות, ובאופן כללי יותר להגביל את המודל במסגרתו לקבוצה העשירה ביותר יש שליטה חזקה מדי בליגה.
ההגבלות שהוצעו בעבר התייחסו בעיקר למספר הזרים והמתאזרחים בכל קבוצה.
מנגד, נשמעו טענות כי צעדים אלו יגרמו להחלשת הליגה ולהפחתת הישגים של קבוצות ישראליות באירופה, בכך ששאיפתן של הקבוצות היא להוריד בדרגה את מכבי תל אביב במקום להעלות את עצמן לדרגתה.
מעונת 2005/2006 הוחלט לשנות את שיטת משחקי חצי־גמר וגמר האליפות, משיטה של סדרה של 5 משחקים, לשיטת פיינל פור (משחק בודד), וזאת כדי להגביר את הסיכוי שקבוצות יריבות יזכו בתואר.
השיטה הצליחה חלקית לעזור לקבוצות נוספות לזכות באליפות הקבוצה הפסידה 5 אליפויות בשיטה הזו וגרמה לטענות מצד מכבי שקבוצה שעובדת קשה כל השנה תפסיד את האליפות בסופו של דבר בגלל משחק אחד לא טוב.
בעונות 20/21-24/25 הוחזרו הסדרות הטוב מ-3 בחצי הגמר ובגמר ומעונת 25/26 הוחזרו בסדרות הטוב מ-5 לכל אורך הפלייאוף.
בעונת נכנס לתוקף "החוק הרוסי", הקובע כי בכל רגע נתון, במשחקי ליגת העל וגביע המדינה, חייבות הקבוצות לשתף לפחות שני ישראלים בהרכבן.
מטרת החוק, ששמו נובע ממקורו - הליגה הרוסית בכדורסל, היא לעודד את השימוש בשחקנים מקומיים ולמנוע "הצפת" הקבוצות בזרים על חשבון הכדורסל המקומי.
עם זאת, החוק כלל גם אי הגבלה של מספר הזרים (בשנת 2009 המספר הוגבל לשמונה בליגה הישראלית), מה שאיפשר לקבוצה לבנות הרכבים מרובי זרים, וליהנות מהאפשרות לשתפם באירופה ללא הגבלה.
בשנת הוגבל שבסגל יהיו רק עד 5 זרים, והקבוצה יכולה לבחור אם לשחק עם 5 זרים או להחתים 4 זרים ולקבל תגמול של רבע מיליון שקל.
סך הכול: 114 תארים בישראל
סך הכול: 7 תארים באירופה
סך הכול: 122 תארים למועדון
ארגון האוהדים "אולטראס מכבי 96" הוקם בשנת 2002 לאחר שבשנת 1996 הארגון הוקם בקהל הכדורגל של מכבי תל אביב.
הארגון הוקם על ידי מספר צעירים, יושבי שער 11 בהיכל יד אליהו, עקב פילוג אוהדי מכבי תל אביב בענפי הספורט השונים.
יעדי הארגון היה איחוד אוהדי מכבי תל אביב בכל ענפי הספורט ושיפור רמת העידוד בהיכל יד אליהו.
במאי 2008 הארגון קיים ערב הוקרה לרלף קליין, בו נכחו ראשי הספורט הישראלי וכוכבי כדורסל מכל העולם ביניהם ג'וליוס אירווינג.
לארגון הצטרפו קבוצת אוהדים שכונו "השועלים", אשר בראשם עמד מאוהדיה המפורסמים של מכבי תל אביב, אילן סרף המכונה "השועל", ואשר מאז שנת 2007 עומד בראש הארגון.
בשנת 2017 סירב אילן השועל לבקשת המועדון וארגוני האוהדים לאחד את ארגון האולטראס עם ארגון GATE 11 ו-GATE 7 לארגון האוהדים החדש שהוקם "The GATE", ועל כן הארגון קיים ופועל במקביל אליו.
כמו כן, בארגון ראו חשיבות רבה לתמיכה גם בקבוצת הנוער של המועדון, וארגון האוהדים "GATE 7" שהיה ארגון אוהדים שהוקם בשנת 2005 על ידי מועדון האוהדים הלב הצהוב (שהוקם בשנת 2001).
עיקר פעילותו של ארגון "GATE 7" הייתה בשער 7 ביד אליהו, הארגון נפתח על ידי כמה אוהדים משער 11 במטרה ליצור גוש עידוד נוסף בהיכל יד אליהו ועל מנת להגדיל את התמיכה בקבוצה.
מועדון האוהדים "מכביסט" הוא מועדון שפתחה הנהלת הקבוצה לאוהדים בשנת 2013. חברים במועדון מוזמנים לאירועים בלעדיים, כמו הפנינג פתיחת שנה, הקרנות מיוחדות של סרטים והפנינג סיום שנה.
נוסף על כך, מקבלים הטבות בקניית כרטיסים למשחקים.
מכבי שעריים רחובות היא קבוצת כדורגל ישראלית משכונת שעריים ברחובות, המשחקת בליגה ב'.
לקבוצה שתי קדנציות בליגה הבכירה, כאשר הראשונה שבהן החלה בעונת 1963/1964 ונמשכה עד לעונת 1968/1969, בסיומה נשרה הקבוצה לליגה השנייה לאחר שש שנים רצופות בליגה הבכירה.
הקדנציה השנייה של מכבי שעריים בליגה הבכירה הייתה בעונת 1985/1986 בה נשרה הקבוצה לליגה השנייה לאחר עונה אחת בלבד.
בעונת 1964/1965 הגיעה לשיאה בליגה הבכירה וסיימה במקום השישי, ובעונת 1968/1969 הגיעה בפעם היחידה בתולדותיה לגמר גביע המדינה.
הקבוצה נוסדה בשנת 1950 על ידי יהודה מדהלה, ובמהלך העשור הראשון לקיומה נדדה לסירוגין בין הליגה השנייה לשלישית.
ב-1960 אוחדה הקבוצה עם קבוצת מכבי רחובות והקבוצה המאוחדת נקראה מכבי שעריים-רחובות ושיחקה בליגה א'.
האיחוד לא עלה יפה, וכעבור שנתיים בלבד פורק האיחוד וכל קבוצה המשיכה לשחק בנפרד.
מכבי רחובות המשיכה לשחק בליגות הנמוכות, ואילו מכבי שעריים עלתה בשנת 1963 לליגה הלאומית (אז הליגה הבכירה), ושיחקה בה במשך שש שנים.
בקבוצה כיכבו ינון שעובי, דוד פרידמן, אלי שרעבי, עמי גובס, משה בזוזק, אריה פליישמן, עזרי לוי, אבישי לוי, חיים מדהלה, אריה שרעבי, יצחק מזרחי, אריה פלד, אלי פרחיה ומיקי מיכאלי ואריה אקטע (פאצ'י).
בשנת 1969, השנה בה נשרה לליגה א', עלתה הקבוצה לגמר גביע המדינה, אך נוצחה בידי הכח מכבי רמת גן 1-0. שלושה ימים לפני משחק הגמר, נוצחה הקבוצה בביתה בידי הפועל תל אביב, שהוכתרה לאלופה.
כשלוש שנים אחרי הירידה מהליגה הלאומית, ב-1972, הייתה הקבוצה קרובה לחזרה לליגה זו, אך במשחקה במחזור האחרון מול יריבתה העירונית הפועל מרמורק, הפסידה מכבי שעריים בתוצאה 1–2 במשחק שהתקיים באצטדיון "קריית אליעזר" בחיפה לעיניהם של כ-10,000 צופים.
בשנת 1982 כאשר שיחקה הקבוצה בליגה א' (אז הליגה השלישית) עלתה הקבוצה לליגה הארצית (אז הליגה השנייה), לאחר שניצחה פעמיים במשחקי המבחן את מכבי חדרה באצטדיון וינטר.
יממה לאחר חגיגות השחקנים ואוהדים, הואשמה הקבוצה בקניית משחקי המבחן, והוחלט להוריד את הקבוצה בחזרה לליגה א'.
צעד זה עורר תגובה חריפה בקרב אוהדי הקבוצה, כאשר כ-3,000 אוהדים יצאו למחות מול משרדי ההתאחדות לכדורגל שברמת-גן, כאשר הם נושאים ארון קבורה, עליו רשום "שעריים", כדימוי החלטת ההתאחדות ל"רצח האופי" ו"עונש מוות".
עונה לאחר מכן הוחתם המאמן גדעון (גיגי) כהן, שהוביל את הקבוצה בתוך שנתיים לליגה הלאומית (הליגה הראשונה).
הקבוצה שיחקה עונה אחת בליגה הלאומית.
מאמנה דאז, יצחק שום, פוטר במהלך העונה, ובמקומו מונה אליהו עופר, שלא הצליח להשאיר את הקבוצה בליגה הלאומית.
באותה עונה כיכבו בקבוצה אורן קהת, שמחה גד, איתן שלום, מיקי בן שטרית ואבי כהן הירושלמי.
בעונת 1986/1987, עונה לאחר הירידה מהליגה הלאומית, ניצלה הקבוצה במחזור האחרון מירידה לליגה א', כשניצחה את הפועל ירושלים בתוצאה 0–1 משער של יצחק צבי.
ניצחון זה מנע מהפועל ירושלים עלייה לליגה הלאומית.
בשנת 1990 הייתה הקבוצה קרובה לחזור לליגה הבכירה, כאשר נאבקה עם הפועל תל אביב על העלייה.
רגע השיא באותה עונה היה במחזור ה-19, שבו ניצחה הקבוצה באצטדיון בלומפילד את הפועל תל אביב משער נגיחה של שמחה גד.
באותה עונה אימן בקבוצה המאמן לופא קדוש, ובקבוצה כיכבו שמחה גד, רוני מלכה, יעיש סויסה, איציק סויסה, תמיר צומן, דני גומברג, רמי מרציאנו ומוטי חיימוביץ.
במחזורי הסיום הפסידה הקבוצה להפועל חדרה ולהפועל לוד ונשארה בליגה הארצית.
בשנת 1992, כשעדיין שיחקה בליגה הארצית (הליגה השנייה), ניצלה הקבוצה מירידה לליגה א', כשניצחה במחזור ה-27 את העולה שבדרך בית"ר ירושלים 1-0 משער של אלכסנדר סוצ'ו.
בשנת 1993 ירדה הקבוצה לליגה א' (הליגה השלישית).
בשנת 1996 הגיעה הקבוצה לשלב רבע גמר גביע המדינה מול מכבי חיפה, לאחר שהדיחה בכדורי עונשין מ-11 מטרים את מכבי כפר קאסם, הפועל פתח תקווה ומכבי עירוני אשדוד.
בשנת 1999 ניסתה הקבוצה לעלות לליגה הארצית, כשהחתימה את המאמן אריה בז'רנו ואת השחקנים אייל חיים, אבי פס, קובי נכטיילר, דוד ונטורה, גיא טוביאק ואת השוער אמיר גוז.
באותה תקופה כיכבו בקבוצה שחקני הבית מאור סיני, אורי דוד, יהוד בנודיס, אלדד דהרי וחזקי טייה.
בתום הסיבוב הראשון הובילה הקבוצה את הטבלה בהפרש של שמונה נקודות מהפועל רמת גן.
במחזורי הסיום שמטה הקבוצה מספר נקודות, והובסה במחזור הסיום בתוצאה 0–4 להפועל רמת גן, אך עלתה בכל זאת לליגה הארצית עקב פירוקה של מכבי יפו.
בשנת 2000, בעונתה הראשונה בליגה הארצית, ניסתה הקבוצה לעלות לליגה הלאומית.
בקבוצה הוחתם המאמן גיגי כהן שהעלה את הקבוצה שתי ליגות בין השנים 1985 – 1983. הקבוצה נפרדה מהכוכב שלה מאור סיני שעבר לשחק בליגת העל.
אל הקבוצה הצטרפו נתי עזריה, קובי חסן, אבירם רובינשטיין, כפיר חיים, חיים אלקיים ואופיר רגב.
הקבוצה הובילה את הטבלה עד המחזור ה-23, אך שוב כשלה במחזורי הסיום כשהובסה בביתה 0–3 להפועל רמת גן והפסידה את העלייה לליגה הלאומית.
בסיום אותו משחק פוטר המאמן גיגי כהן.
בשנת 2001 ירדה הקבוצה לליגה א' (הליגה הרביעית).
עונה לאחר מכן ניסתה הקבוצה לחזור לליגה הארצית.
בקבוצה הוחתמו איציק סויסה, משה בן חיים, מאיר זילבר, עוז ברנדוויין, עידו יוסף, יואל סויסה, ארז בנודיס והשחקן הצעיר ארז ירימי שהוקפץ לקבוצה הבוגרת.
בתום הסיבוב הראשון הובילה הקבוצה את הטבלה ביתרון של 9 נקודות מהשנייה מכבי רמת עמידר.
בסיבוב השני שמטה הקבוצה מספר נקודות והפסידה את העלייה למכבי רמת עמידר בגלל הפרש שערים.
בעונת חצה את הכביש הזמר-כדורגלן אייל גולן, כוכבה של הפועל מרמורק, ועבר לשחק בקבוצה.
באותה עונה הצטרף לקבוצה החלוץ מהראן לאלא ששיחק בקבוצה כשנתיים.
לאלא כבש עשרה שערים בעונתו הראשונה ושבעה עשר שערים בעונתו השנייה.
בעונת ניסתה הקבוצה לחזור לליגה הארצית, כשהחתימה את המאמן פיני עייש ואת השחקנים רפי סגל, חנן פרץ, ניר נחום, מתי חג'ג', יניב אופיר וציקי קוטלר.
ניסיון הקבוצה לעלות כשל, ובני לוד עלתה במקומה לליגה הארצית.
בשנת 2006 ירדה הקבוצה לליגה ב', אז הליגה החמישית בישראל.
בעונת עלתה הקבוצה לליגה א', לאחר שסיימה במקום הראשון במחוז דרום ב' בתום העונה הסדירה, וגברה בתוצאה 1–2 על הפועל אזור בפלייאוף העלייה.
ביולי 2015 הקבוצה נרכשה על ידי איש הנדל"ן אלדד פרי.
ב-15 בנובמבר אותה שנה מונה ניר קלינגר למנהל המקצועי של המועדון.
הקבוצה החתימה שלושה שחקנים ותיקים, בולטים ומעוטרים בכדורגל הישראלי: סלים טועמה, שי אבוטבול ודדי בן דיין, ולצדם את שי רביבו ודייוויד גומז.
ב-20 באפריל 2016 עלתה הקבוצה לליגה הלאומית אחרי 23 שנים בליגות הנמוכות.
לקראת חזרתה לליגה הלאומית, הציגה הקבוצה סמל חדש.
ב-30 בנובמבר 2016 זכתה הקבוצה בתואר הראשון בתולדותיה לאחר שניצחה את הפועל רמת גן בתוצאה 1–2 בגמר גביע הטוטו של הליגה הלאומית.
ב-12 במאי 2017 ירדה הקבוצה בחזרה לליגה א' ובעלי הקבוצה אלדד פרי הודיע על עזיבת המועדון והעביר את הבעלות לאוהדי הקבוצה.
לקראת עונת 2017/2018 הוחזר לשימוש הסמל המקורי של הקבוצה.
לאחר ששיחקה במשך מספר עונות בליגה א', בסיום עונת 2022/2023 סיימה במקום ה-14 וירדה לליגה ב' לאחר שהפסידה במשחק המבחן לבית"ר נורדיה ירושלים, שעלתה לליגה א' על חשבונה.
אך לבסוף נשארה בליגה במקום עירוני כסייפה.
מכבי תל אביב היא קבוצת כדורעף ישראלית מהעיר תל אביב, המתמודדת בליגת העל בכדורעף.
הקבוצה נמנית עם מועדוני הכדורעף המובילים, הגדולים והוותיקים בישראל.
הקבוצה שייכת לאגודת מכבי תל אביב.
הקבוצה מארחת את משחקי הבית שלה באולם הדר יוסף שבתל אביב.
ספונסר הקבוצה הראשי הוא יעדים לוגיסטיים בע"מ, חברה לשילוח בינלאומי.
מחלקת הכדורעף של מכבי תל אביב הוקמה בשנת 1972 על ידי יצחק (איז'ו) המאירי.
הקבוצה העפילה 3 ליגות ברצף עד להגעתה לליגה הבכירה.
בשנת 1976 חלה תפנית בכדורעף הישראלי כאשר מכבי תל אביב הייתה לקבוצה העירונית הראשונה שזוכה בתואר האליפות לאחר שקבוצות הקיבוצים שלטו בליגה.
בשנת 1982 זכתה בתואר האליפות השני.
בתום עונת 1984/1985 ירדה הקבוצה לליגה השנייה והעפילה בחזרה לאחר עונה אחת.
בתום עונת 1986/1987 ירדה הקבוצה לליגה השנייה במחזור האחרון ובעונה שלאחר מכן העפילה בחזרה לליגה הבכירה.
בעונת 1988/1989 הגיעה הקבוצה לגמר גביע המדינה והפסידה להפועל בת ים 3-1. שנות ה-90 היו שנות הצלחה למועדון בכך שהצליח לזכות בחמישה תארים, בשנים 1990 ו-1991 הצליחה הקבוצה לזכות בתואר האליפות שנתיים ברצף.
בשנת 1993 זכתה מכבי תל אביב לראשונה בגביע המדינה, תואר שהצליחה להשיג גם ב-1998. בשנת 1997 זכתה הקבוצה בתואר האליפות פעם נוספת החמישית במספר.
בעונת 2002/2003 התמנה שרגא שמש ליו"ר הקבוצה וביחד עם קפטן מכבי בעבר זוהר בר נצר שמונה למנהל מקצועי הניחו השניים את היסודות שהובילו את מכבי לזכייה בחמישה דאבלים רצופים למאמן הקבוצה מונה גל גלילי העונה הסתיימה בהדחה בחצי גמר הפלייאוף ובחצי גמר בגביע.
בעונת 2003/2004 התמנה למאמן זוהר בר נצר העונה הסתיימה שקבוצה מסיימת במקום 5 בליגה ובהדחה בשמינית גמר בגביע.
בעונת 2004/2005 הקבוצה סיימה את עונה במקום 3 בליגה ובגביע הקבוצה הודחה ברבע גמר.
בעונת 2005/2006 העפילה מכבי תל אביב לסדרת גמר ליגת העל בכדורעף אחרי 8 שנים נגד עירוני קריית אתא, אך הפסידה 1-3. בגביע הקבוצה הודחה בחצי הגמר.
בעונת 2006/2007 הפסידה הקבוצה בגמר גביע המדינה בכדורעף למכבי מוסינזון הוד השרון 2-3, לאחר שהייתה בשוויון 15-15 במערכה המכרעת, וכמו כן הפסידה לקבוצה זו בגמרעף 2-3, בסדרה שעוררה עניין שיא בתקשורת לענף ומילאה אולמות במשחקים שנערכו הן בתל אביב והן בהוד השרון.
בעונת 2007/2008 זכתה מכבי תל אביב בגביע המדינה שהיה לתואר הראשון בו זכתה הקבוצה משנת 1998. הקבוצה העפילה לגמר הגביע אחרי ניצחון 3-0 על הפועל כפר סבא בחצי הגמר.
במשחק הגמר התמודדה מול מכבי מוסינזון הוד השרון וניצחה 3-0. גם בסדרת הגמרעף נפגשה מכבי עם מכבי מוסינזון הוד השרון.
הוד השרון הובילו 2-0 בסדרת הטוב מ-5 משחקים אבל מכבי השלימה מהפך וזכתה בדאבל היסטורי.
בעונת 2008/2009 עלתה מכבי לגמר הגביע אחרי ניצחון על הפועל כפר סבא 3-0 בחצי הגמר, ולאחר מכן זכתה בגביעה הרביעי לאחר שניצחה 3-2 את הפועל מטה אשר בגמר.
בליגה עלתה מכבי לסדרת הגמרעף אחרי שניצחה בסדרת חצי הגמר את הפועל מטה אשר 3-0. בגמר שיחקה נגד מכבי מוסינזון הוד השרון, ניצחה 3-0 וזכתה בדאבל שני ברציפות.
בעונת 2009/2010 זכתה הקבוצה בדאבל שלישי ברציפות לאחר שגברה בגמר הגביע ובסדרת הגמרעף על הפועל מטה אשר.
את העונה סיימה מכבי עם מאזן של 32 ניצחונות וללא הפסד.
בעונת 2010/2011 זכתה הקבוצה בדאבל, עונה רביעית ברציפות.
הקבוצה זכתה בגביע המדינה לאחר שגברה בגמר 3-2 על הפועל מטה אשר, ובסדרת הגמר-עף השלימה ניצחון 3-1 על מוסינזון הוד השרון וזכתה באליפות.
בעונת 2011/2012 זכתה הקבוצה בדאבל חמישי ברציפות.
הקבוצה זכתה באליפות, אחרי ניצחון 3-1 בסדרת הגמר על הפועל מטה אשר.
בגמר הגביע ניצחה הקבוצה את הפועל כפר סבא 3-0.